*ΠΑΝΕΠΙΣΤΗΜΙΟ ΑΙΓΑΙΟΥ*

*ΣΧΟΛΗ ΕΠΙΣΤΗΜΩΝ ΤΗΣ ΔΙΟΙΚΗΣΗΣ*

*ΤΜΗΜΑ ΜΗΧΑΝΙΚΩΝ ΟΙΚΟΝΟΜΙΑΣ ΚΑΙ ΔΙΟΙΚΗΣΗΣ*

*Χίος, 7 Ιανουαρίου 2016*

***ΔΙΠΛΗ ΕΞΕΤΑΣΤΙΚΗ ΜΟΝΟ***

 ***για τους ΕΠΙ ΠΤΥΧΙΩ ΦΟΙΤΗΤΕΣ (6ο έτος και πάνω)***

*Σας ενημερώνουμε ότι σύμφωνα με τη δημοσίευση σε ΦΕΚ πρόσφατης Πράξης Νομοθετικού Περιεχομένου (ΦΕΚ 184, Τεύχος Α’, 30.12.2015), στο άρθρο 6 αναφέρεται ότι οι* ***τελειόφοιτοι των Τμημάτων****– και μόνον αυτοί - θα έχουν δικαίωμα να εξεταστούν σε όλα τα μαθήματα, χειμερινού εξαμήνου και εαρινού εξαμήνου, στην εξεταστική του Γενάρη 2016 και του Ιουνίου 2016.*

*===*

*Άρθρο 6*

*…*

*3. Οι φοιτητές που περάτωσαν την κανονική φοίτηση, η οποία ισούται με τον ελάχιστο αριθμό των αναγκαίων για την απονομή του τίτλου σπουδών εξαμήνων, σύμφωνα με το Ενδεικτικό Πρόγραμμα Σπουδών, έχουν τη δυνατότητα να εξεταστούν στην εξεταστική περίοδο του χειμερινού και του εαρινού εξαμήνου του τρέχοντος ακαδημαϊκού έτους 2015−2016 σε όλα τα μαθήματα που οφείλουν, ανεξάρτητα εάν αυτά διδάσκονται σε χειμερινό ή εαρινό εξάμηνο.*

*===*

*Στο πλαίσιο αυτό και προκειμένου να μπορέσουν να συμμετάσχουν οι φοιτητές/τριες στην εξέταση μαθημάτων,* ***επιπλέον*** *των όσων δήλωσαν κατά το τρέχον χειμερινό εξάμηνο, θα πρέπει να* ***υποβάλουν ηλεκτρονική δήλωση μαθημάτων αυστηρώς κατά το διάστημα από 07/01/2016 έως και 12/01/2016.***

*Οι φοιτητές/-τριες θα μπορούν να πραγματοποιήσουν τη δήλωσή τους (****αντίγραφο της οποίας θα πρέπει να εκτυπώσουν και να κρατήσουν****) κάνοντας* ***login*** *στην ιστοσελίδα:*

[***https://studentweb.aegean.gr/***](https://studentweb.aegean.gr/)

*με το* ***προσωπικό username και password*** *που χρησιμοποιούν και για τις υπόλοιπες ηλεκτρονικές υπηρεσίες του Πανεπιστημίου Αιγαίου.*

***ΑΛΛΑΓΕΣ ΣΤΙΣ ΔΗΛΩΣΕΙΣ ΤΩΝ ΜΑΘΗΜΑΤΩΝ ΔΕ ΘΑ ΠΡΑΓΜΑΤΟΠΟΙΗΘΟΥΝ. Έτσι κάθε φοιτητής/-τρια θα μπορεί να καταθέσει ΜΟΝΟ ΜΙΑ (1) ΦΟΡΑ τη δήλωση των μαθημάτων του/της.***

***ΠΡΟΣΟΧΗ: Μετά την ολοκλήρωση και ηλεκτρονική υποβολή της ανανέωσης εγγραφής-δήλωσης μαθημάτων σας σε κάθε ακαδημαϊκό εξάμηνο, παρακαλούμε για την εκτύπωση και φύλαξή της στο Προσωπικό σας Αρχείο, ώστε σε περίπτωση ύπαρξης προβλήματος, να αποδεικνύεται η νόμιμη και εμπρόθεσμη ανανέωση εγγραφής-δήλωσης μαθημάτων σας.***

*Θα πρέπει να γίνει σαφές στους φοιτητές/-τριες ότι η διπλή αυτή εξεταστική δεν αφορά μαθήματα τα οποία καταργήθηκαν ή δεν προσφέρονται στο τρέχον ακαδ. έτος.*

*Τέλος να ενημερώσουμε τους φοιτητές/-τριες ότι* ***βαθμολογίες*** *που τυχόν προκύψουν* ***για μαθήματα τα οποία δε θα έχουν δηλωθεί,*** *στην επιπλέον δήλωση που προαναφέρουμε,* ***δε θα κατοχυρωθούν.***

*Γραμματεία ΠΠΣ ΤΜΟΔ*